Informatīvais ziņojums
„Par augstas gatavības projekta „Par valsts sabiedrības ar ierobežotu atbildību „Rīgas Tūrisma un radošo industriju tehnikums” Dienesta viesnīcas ēkas pārbūves (Augusta Deglava ielā 41 B, Rīgā)” termiņa pagarināšanu”

       Izglītības un zinātnes ministrija (turpmāk – IZM) ir sagatavojusi informatīvo ziņojumu, kurā ir sniegta informācija par augstas gatavības projekta „Valsts sabiedrības ar ierobežotu atbildību „Rīgas Tūrisma un radošās industrijas tehnikums” Dienesta viesnīcas ēkas pārbūve Augusta Deglava ielā 41 B, Rīgā” īstenošanai nepieciešamo rīcību saistībā ar „Valsts sabiedrības ar ierobežotu atbildību „Rīgas Tūrisma un radošās industrijas tehnikums” Dienesta viesnīcas ēkas pārbūves būvdarbu termiņa pagarināšanu un nepieciešamo Ministru kabineta (turpmāk – MK) lēmumu, lai nodrošinātu sekmīgu Projekta īstenošanu.    

1. ESOŠĀS SITUĀCIJAS RAKSTUROJUMS
[bookmark: _GoBack]       Ar MK 2021. gada 18. marta sēdes protokollēmuma (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 2. punktu tika atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu  īstenošanai 2021. un 2022. gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”.                                                                                                                                                                                                                        Viens no atbalstītajiem augstas gatavības projektiem bija „Valsts sabiedrības ar ierobežotu atbildību „Rīgas Tūrisma un radošo industriju tehnikums” Dienesta viesnīcas ēkas pārbūve (Augusta Deglava ielā 41 B, Rīgā)” (turpmāk – Projekts). Projekta būvdarbi tika uzsākti 2021. gada 28. oktobrī un Projekta īstenošanas gala termiņš noteikts 2022. gada 27. decembris.                              
       Būvdarbu laikā ir konstatēti iepriekš neparedzami, būvdarbu termiņu negatīvi ietekmējoši apstākļi un būvdarbu gaita par vairākiem mēnešiem atpaliek no sākotnēji plānotā būvdarbu grafika. Šie apstākļi saistīti ar Covid-19 negatīvo ietekmi, atsevišķu materiālu sagādes kavēšanos Ukrainas kara ietekmē un atsevišķām pārbūves būvprojekta izmaiņām, kas veiktas būvniecības laikā. Būvdarbu veicējs SIA “BūvKORE” gatavo vēstuli un pamatojošos dokumentus būvdarbu termiņa pagarināšanai. 
       Projekta kopējais plānotais un piešķirtais finansējums ir 4 187 595 EUR. Piešķirtais finansējums augstas gatavības Projekta īstenošanai budžeta apakšprogrammā 02.01.00 “Profesionālo izglītības programmu īstenošana” 2021. gadā bija 316 613 EUR un  2022. gadā  3 870 982 EUR. Finanšu risku Projektā šobrīd nav. Ir pabeigti visi demontāžas darbi, pabeigta jumta izbūve, pilnībā veikta siltummezgla un par 25% fasādes izbūve. Šobrīd būvdarbi intensīvi turpinās. Tiek veikta logu montāža, apmetuma darbi, visu inženierkomunikāciju izbūves darbi, kā arī tiek plānoti apdares darbi. Ir iespējama Projekta sekmīga pabeigšana 2023.gada 2.ceturksnī. Ievērojot minētos neparedzētos apstākļus, nepieciešams lemt par Projekta īstenošanas gala termiņa pagarināšanu par 6 mēnešiem.

2. PRIEKŠLIKUMI TURPMĀKAI RĪCĪBAI
       Ņemot vērā iepriekš minēto, Izglītības un zinātnes ministrija aicina Ministru kabinetu atbalstīt priekšlikumu par Projekta īstenošanas gala termiņa pagarināšanu līdz 2023. gada 30. jūnijam. 

